# Alcosser

Alcosser és una població del País Valencià a la comarca del Comtat.

## Geografia

Està situat a la Baronia de Planes, prop de l'embassament de Beniarrés, entre el riu Serpis i la Serra del Benicadell, a la part central del Comtat de Cocentaina.
Es pot gaudir de bones excursions fins al pantà de Beniarrés o fins a l'escarpat Calvari, des d'on es pot obtindre una magnífica panoràmica de la vall i del curs del riu Serpis. A la població es troba també un aeròdrom i un centre d'aeromodelisme. El seu terme té 4,7 km.

### Localitats limítrofes

Limita amb els termes municipals de Benimarfull, Cocentaina, Gaianes, Muro i Planes.

## Història

D'origen musulmà (Alcosser ve de la veu àrab "Al-Quasayr" que significa "xicoteta fortalesa". Va ser conquerida a mitjans del segle xiii per Jaume I. Constituïa un important lloc de moriscos, amb 60 cases segons el Cens de Caracena, uns 270 habitants (alcosserins), l'any 1609, prèviament a la seua expulsió. Els titulars de la baronia de Planes i el comtat de Cocentaina protagonitzen diversos conflictes per la vinculació de la seua jurisdicció, que es resolgueren mitjançant la concòrdia del 1677 a favor del comte de Cocentaina, qui mai no havia deixat de percebre les rendes d'Alcosser. Allò va motivar que la vila no disposara d'una carta específica de població, i es regira per la de Muro. La seua església va pertànyer a la de Cocentaina i, posteriorment, el 1535 a la de Gaianes, de la qual es va independitzar més tard.

## Demografia i economia

La població, amb una economia basada en l'agricultura ha anat disminuint demogràficament durant la primera meitat del s. XX, arribant el 2002 a un total de 154 habitants.

## Política i govern
### Composició de la Corporació Municipal

El Ple de l'Ajuntament està format per 5 regidors. En les eleccions municipals de 26 de maig de 2019 foren elegits 4 regidors de Gent per Alcosser-Compromís (Compromís) i 1 del Partit Popular (PP).
Eleccions municipals de 26 de maig de 2019 - Alcosser de Planes :
| Candidatura | Candidatura | Candidatura | Candidats | Vots | Vots | Regidors |
| | Gent per Alcosser-Compromís | | Lucía Capablanca Francés Júlia Silvestre Torregrosa Elena Fresneda Català Sara Sanjuán García Jorge Albero Oltra | 88 ( Sí) 87 ( Sí) 81 ( Sí) 71 ( Sí) 9 ( No) | 60,87% | 4 (+4) |
| | Partit Popular | | Arturo Abad Ferrer Jana Vilaplana Palmer Emilio Margarit Ferri Gerardo Pastor Puerto | 43 ( Sí) 39 ( No) 37 ( No) 31 ( No) | 26,81% | 1 (-4) |
| | Partit Socialista del País Valencià-PSOE | | María Ballesteros Fajardo Gema Molines Tarrazo Antonio Serafín Gimeno Cerdà Rafael Baca Romero | 10 ( No) 7 ( No) 4 ( No) 4 ( No) | 4,35% | 0 |
| | Vots en blanc | | | 1 | 0,72% | |
| Total vots vàlids i regidors | Total vots vàlids i regidors | Total vots vàlids i regidors | Total vots vàlids i regidors | 138 | 100 % | 5 |
| | Vots nuls | Vots nuls | Vots nuls | 2 | 1,43% | |
| Participació (vots vàlids més nuls) | Participació (vots vàlids més nuls) | Participació (vots vàlids més nuls) | Participació (vots vàlids més nuls) | 140 | 77,35%** | |
| Abstenció | Abstenció | Abstenció | Abstenció | 41* | 22,65%** | |
| Total cens electoral | Total cens electoral | Total cens electoral | Total cens electoral | 181* | 100 %** | |
| Alcaldessa: Lucía Capablanca Francés (Compromís) (15/06/2019) Per majoria absoluta dels vots dels regidors |||||||
| Fonts: JEC, JEZ Alcoi, M. Interior, Periòdic Ara. (* No són vots sinó electors. ** Percentatge respecte del cens electoral.) |||||||

### Alcaldia

Des de 2019 l'alcaldessa d'Alcosser és Lucía Capablanca Francés de Gent per Alcosser-Compromís (Compromís).
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | Francisco Prats Torregrosa | UCD | 19/04/1979 | -- |
| 1983–1987 | Francisco Prats Torregrosa | AP-PDP-UL-UV | 28/05/1983 | -- |
| 1987–1991 | Francisco Prats Torregrosa | AP | 30/06/1987 | -- |
| 1991–1995 | Francisco Prats Torregrosa | PP | 15/06/1991 | -- |
| 1995–1999 | Francisco Prats Torregrosa | PP | 17/06/1995 | -- |
| 1999–2003 | Francisco Prats Torregrosa | PP | 03/07/1999 | -- |
| 2003–2007 | Elodia Esther Jordà Nadal | PP | 14/06/2003 | -- |
| 2007–2011 | Sonsoles Silvestre Calatayud | PP | 16/06/2007 | -- |
| 2011–2015 | Sonsoles Silvestre Calatayud | PP | 11/06/2011 | -- |
| 2015–2019 | Arturo Abad Ferrer | PP | 13/06/2015 | -- |
| 2019-2023 | Lucía Capablanca Francés | Compromís | 15/06/2019 | -- |
| Des de 2023 | n/d | n/d | 17/06/2023 | -- |
| Fonts: Generalitat Valenciana |||||

## Monuments i llocs d'interès

* Església de sant Josep
* Castell, actualment en estat ruïnós.
* Calvari
* La font, font on s'ubica el llavador del poble.
* La pèrgola

## Festes

Les Festes Patronals estan dedicades a Sant Gil, el Crist de la Pietat i els Sants de la Pedra : Abdó i Senent del 28 al 31 d'agost. Les festes comencen el dia 28 amb un ball de disfresses i cada dia se celebra en honor d'un dels sants.

## Referències

* ↑ Junta Electoral Central «Resolución de 2 de julio de 2019, de la Presidencia de la Junta Electoral Central, por la que se procede a la publicación del resumen de los resultados de las elecciones locales convocadas por Real Decreto 209/2019, de 1 de abril, y celebradas el 26 de mayo de 2019, según los datos que figuran en las actas de proclamación remitidas por cada una de las Juntas Electorales de Zona. Provincias: Albacete, Alicante, Almería, Araba-Álava». Butlletí Oficial de l'Estat, 160, 05-07-2019, pàg. 72.478 [Consulta: 29 abril 2020].
* ↑ Junta Electoral de la Zona d'Alcoi «Proclamación de candidaturas para las elecciones locales de 26 de mayo de 2019» (pdf) (en castellà). Butlletí Oficial de la Província d'Alacant. Diputació Provincial d'Alacant [Alcoi], 82, 30-04-2019, pàg. 3. de la inserció 4554/2019 [Consulta: 11 juliol 2019].
* ↑ Ministeri de l'Interior. Govern d'Espanya. «Resultats provisionals - Eleccions locals 2019». Arxivat de l'original el 25 de juny 2019. [Consulta: 25 juliol 2019].
* ↑ Ara. «Eleccions municipals 2019. Resultats a Alcosser de Planes», 26-05-2019. [Consulta: 25 juliol 2019].
* ↑ Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Alcosser de Planes. Històric de Govern Local». Portal d'informació ARGOS. [Consulta: 10 juny 2020].

## Enllaços externs

* País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.
* Institut Valencià d'Estadística Arxivat 2010-06-18 a Wayback Machine..
* Portal de la Direcció General d'Administració Local de la Generalitat Arxivat 2008-05-26 a Wayback Machine..